Ingurumen Aretoa Getxo

ORIENTING MOTAKO JARDUERA FAMILIA ETA TALDEENTZAT
2024-06-16 10:30 - 13:30 UTC
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza).
Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Ordutegiak: 10:15, 10:45, 11:15 eta 11:45.
Beharrezkoa da aldez aurretik izena ematea eta Ingurumen Aretotik baieztapena jasotzea.

ESCAPE ROOM: ZABORRETA DOKTOREA
2024-06-22 10:30 - 13:30
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

EKO-JOSTAILUAK: EMOZIOEN PANPINA
2024-06-23 10:30 - 13:30
3 urtetik gorako umeei zuzendutako tailerra da. Bitartean, kartoia berrerabili ahal izango dute keinu trukagarriak dituen panpina bat egiteko, eta horren bidez emozioak adierazten ikasi ahal izango dute.
Bi txanda egingo dira: 10:30etik 11:45etara eta 12:15etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

AZTARNEN BILA
2024-06-29 10:30 - 13:30
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

HEGAZTIEN KOLOREAK
2024-06-30 10:30 - 13:30, 2024-07-25 10:30 - 13:30, 2024-09-01 10:30 - 13:30
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

PLASTIKOZKO POLTSARIK GABEKO NAZIOARTEKO EGUNA, OIHALEZKO POLTSETAN ESTANPAZIOA
2024-07-06 10:30 - 13:30
Oihalezko poltsetan estanpatzeko tailerra da, adin guztiei zuzendua. Parte-hartzaile bakoitzak ehunezko poltsa bat eraman ahal izango du, beraiek diseinatutako diseinu pertsonalizatuarekin, plastikozko poltsen erabilera murrizteko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: ZUHAITZAK ARRAUTZA-ONTZIEKIN
2024-07-07 10:30 - 13:30
Eskulan tailer honetan 3 urtetik gorako txikiek arrautzak berrerabili ahal izango dituzte zuhaitz baten eskulan polit bat egiteko. Tailerra amaitzean, Aretoko arboretum-a bisitatuko da gure inguruko espezie batzuk ezagutzeko.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea.

LANDAREEN INDARRA (SUKALDARITZAKO LANDARE, AROMATIKO ETA SENDABELAR BATZUK EZAGUTZEKO EKINTZA AUTOGIDATUA)
2024-07-13 10:30 - 13:30
6 urtetik gorakoentzako jarduera autogidatu honen bidez, parte-hartzaileek gure inguruko landare mota honetako espezie ohikoenetako batzuk ezagutu ahal izango dituzte. Aire zabaleko zenbait jarduera eta jolas proposatzen dira, landare horien ezaugarriak eta erabilerak ezagutzeko. Espezie ezberdinak zentzumenen bidez deskribatu behar diren jolas batez gain, bi eskulan sinple egin ahal izango dira: poltsa usaintsua eta hazitegi xume bat, etxera eraman ahal izango dituztenak.
Bi txanda egingo dira, 10:30etatik 11:45etara eta 12:15etatik 13:30etara . Beharrezkoa da aldez aurretik izena ematea eta Ingurumen Aretoko baieztapena jasotzea.

SANTA KOLOMA ERMITARAINO IBILBIDE GIDATUA: ERROTAK, ERREKAK ETA DORRETXEAK
2024-07-14 11:00 - 13:00
Ingurumen Aretoko hezitzailek batek gidatutako ibilbidea da, 8 urtetik gorako adin guztiei egokitutakoa dagoena. Bolueko hezegunetik hasten da. Bertan, udalerriko inguru natural garrantzitsuenetariko baten alderdi aipagarrienak aztertuko ditugu. Ondoren, Martiartuko dorretxe zaharrerako bidean dagoen Santa Koloma baselizarantz abiatuko gara. Ibilbidean zehar, Bolueko hezegunearekin eta haranarekin erlazionatutako ingurumen aspektuak aztertzeaz gain, haranarekin eta bertako biztanleekin erlazionatutako aspektu historiko eta sozialak ere ikusiko ditugu, adibidez, inguruko arkitektura tradizionala, errotak, edo bando gerrak. Santa Koloma baselizaren itxura XVII. mendean egindako berritze baten ondorioa da.
Ekintza 11:00tatik 13:00tara burutuko da. Beharrezkoa da aldez aurretik izena ematea eta Ingurumen Aretoko baieztapena jasotzea.

NATURAREN DETEKTIBEAK + ESPLORATZAILE TXIKIAK
2024-07-20 10:30 - 13:30
Esploratzaile txikiak (3 urtetik aurrera) eta Naturaren detektibeak (6 urtetik aurrera) ekintza autogidatuetan Ingurumen Aretoko inguru naturala ezagutuko da zentzumenen eta esperimentazioaren bidez. Horretarako, Ingurumen Areto inguruan zenbait geldialdi egitea planteatzen da, eta hauetan ingurumenarekin lotutako hainbat gai landuko dira. Geldialdiak baratzean, hildako enbor batean, tximeleten oasian, dortoken putzuan eta Arboretumean egiten dira, dinamika ezberdinak burutuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

BIO-DIBER TAILERRA: ITSAS-EKOSISTEMAK ARRAUTZ-ONTZIEKIN (IZURDE ETA BAILEEN MUNDU EGUNA)
2024-07-21 10:30 - 13:30
Izurdeen eta Baleen Munduko eguna merezi bezala ospatzeko, gaur itsas ekosistemen maketak sortuko ditugu arrautza-ontziak berrerabiliz. Txikiek itsas hondoa balira bezala koloreztatu ahal izango dituzte, eta apaingarriak gehitu, benetako itsas maskor gisa.
6 urtetik gorakoentzat.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKULAN JASANGARRIAK: LOREAK ARRAUTZ-ONTZIEKIN
2024-07-25 10:30 - 13:30, 2024-07-27 10:30 - 13:30
Jarduera honetan 3 urtetik gorako haurrek arrautza-ontziak berrerabili ahal izango dituzte lore politak egiteko, eta nahi bezala koloreztatu ahal izango dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2024-07-28 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

BOLUEKO ZUHAITZ GALDUAK (JARDUERA AUTOGIDATUA)
2024-07-31 10:30 - 13:30, 2024-09-24 10:30 - 13:30
Bolueko hezeguneko zuhaitz batzuen arrastoa galdu dugu. Aurkitzen lagunduko diguzu?Jarduera autogidatu horren bidez, parte hartzen duten pertsonek eta taldeek ekosistema honetako 5 espezie tipiko identifikatu ahal izango dituzte, hala nola lizarra, hurritza, haltza, makala edo sahatsa. Aretotik ematen diren materialak erabiliz, parte-hartzaile bakoitzak herbario sinple bat egin ahal izango du. Parte hartzen duten eta beren herbarioaren emaitzaren argazkiak partekatzen dituzten pertsona guztien artean sei hilean behin Euskal Herriko landareen gida bat zozketatuko dugu.Jarduera autogidatu berri bat da, publiko guztiarentzat, 10 urtetik aurrera, eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30.

BOTANIKARIA EGUN BATEZ (JARDUERA AUTOGIDATUA)
2024-07-31 10:30 - 13:30, 2024-09-24 10:30 - 13:30
Landareen gaia gustatzen zaizu, baina zaila egiten zaizu kaktus bat eta geranio bat bereiztea? Horrela bada, hau da zure jarduera! Botanikaren mundu liluragarrira hurbiltzeko, Ingurumen Aretotik gida digital bat bidaliko dizugu, Bolue inguruan oso ohikoak diren 8 espezieren argazki, marrazki eta bideoekin. Helburua, hezegunean zuen kabuz egingo duzuen ibilbide baten bidez, landare horiek identifikatzea eta jarduera egunean emango dizkizugun materialekin herbario sinple bat egiten hastea da. Parte hartzen duten eta euren herbarioaren emaitzaren argazkiak gurekin partekatzen dituzten pertsona guztien artean, sei hilean behin Euskal Herriko landareen gida bat zozketatuko dugu.
Jarduera autogidatu berri hau publiko guztiarentzat da (10 urtetik aurrera), eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30

AIRE GARBIAREN NAZIOARTEKO EGUNA: ESPERIMENTUAK FAMILIAN
2024-09-07 10:30 - 13:30
6 urtetik gorako haurrentzako jarduera da, eta Aretoko hezitzaileak, parte-hartzaileen laguntzarekin, 3 esperimentu eta eskulan bat (etxeko kutsadura-neurgailu bat) garatuko ditu, airearen kutsadura nola sortzen den eta horrek osasunean eta planetan dituen ondorioak ezagutarazteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN JASANGARRIAK: ESKOLARA BUELTA! ARKATZONTZIAK KARTOIZKO HODIEKIN
2024-09-08 10:30 - 13:30
6 urtetik gorako umeei zuzendutako eskulan tailer honetan partaideek kartoizko hodiak berrerabili eta apaindu ahal izango dituzte zizare itxurako arkatzontziak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

STREET ESCAPE ROOM: GELDIARAZI INBADITZAILEAK!
2024-09-14 10:30 - 13:30
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER: KROKODILOA ARRAUTZA-ONTZIEKIN
2024-09-15 10:30 - 13:30
3 urtetik gorako umeei zuzendutako eskulan tailerra da. Honetan kartoizko hodiak eta arrautza-ontziak berrerabili eta koloreztatu ahal izango dituzte jostailuzko krokodiloak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKULAN IRAUNKORRAK: HALLOWEEN-ERAKO APAINGARRIAK
2024-09-17 08:00 - 17:00
Halloween ospakizuna aprobetxatuz, parte hartzaile txikiek hainbat apaingarri jasangarri egin ahal izango dituzte, hala nola armiarmak, sorginak, kalabazak eta abar, arrautzak eta kartoia bezalako hondakinak berrerabiliz.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea. 6 urtetik gorakoentzat.

MUGIKORTASUNAREN ASTEA: EKO-JOSTAILUEN TAILERRA, AUTO HAUEK BAI GUSTATZEN ZAIZKIGULA! (MUGIKORTASUNAREN ASTEA)
2024-09-21 10:30 - 13:30
Mugikortasun Iraunkorraren Astea aprobetxatuz, eskulan tailer hau antolatu da 3 urtetik gorako haurrentzat. Bertan, kartoizko hodiak eta plastikozko tapoiak bezalako elementuak berrerabili ahal izango dituzte jostailuzko auto bat egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

IBILBIDE GIDATUA AZKORRIKO MAREARTEKO EREMUAN
2024-09-21 10:30 - 13:30
Irailean Munduko Itsas Eguna ospatzen dela aprobetxatuz, ibilbide gidatua egingo da Azkorri-Gorrondatxe hondartzako marearteko eremutik. Ibilbidean zehar (taldeei, familiei eta publiko orokorrari zuzendua) mareen funtzionamenduarekin, inguruko biodibertsitatearekin eta beste ingurumen-faktore batzuekin lotutako hainbat alderdi ezagutaraziko dira. Itsas biologiako doktore, dibulgatzaile, urpeko dokumentalen ekoizle eta Nakusarberen sortzaile Alberto Santolariak gidatuko du jarduera.
Jardueraren ordutegia 10:00etatik 13:00etara izango da. Gomendatutako gutxieneko adina: 7 urte.
Beharrezkoa da aldez aurretik izena ematea eta Ingurumen Aretoko baieztapena jasotzea.

MUGIKORTASUNAREN ASTEA: YINCANA 2.0. + "MUGIKORTASUN IRAUNKORRAREN ALDEKO" ELKARLANEKO ARGAZKI-REELA
2024-09-22 10:30 - 13:30
Ginkana 2.0. autogidatuarekin familiek eta lagun taldeek (8 urtetik aurrerantz) hezegunea ezagutzeko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu. Gainera, herrian Mugikortasun Iraunkorraren Astea ospatzen denez, garraiobide jasangarri batean (bizikleta, patinetea, oinez, etab.) Aretora etorriko diren taldeek hamaiketako osasungarri bat jasoko dute doan.
Bestalde, parte-hartzaileak animatuko ditugu, bai eta publiko orokorra ere, sare sozialen bidez, Aretoko Sare Sozialen bidez beren buruaren argazkiak partekatzera, mugikortasun iraunkorra praktikatuz, #mugikortasuniraunkoarrenalde hashtag-arekin.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretoko baieztapena jasotzea.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUAK: HELIKOPTEROAK ARRAUTZA-ONTZIEKIN
2024-09-28 10:30 - 13:30
6 urtetik gorakoei zuzendutako eskulan tailer honetan, parte-hartzaileek arrautza-ontziak eta beste elementu batzuk berrerabili ahal izango dituzte jostailuzko helikoptero dibertigarriak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

JARDUERA BERRIA: NATURAN BIZIRAUTEA
2024-09-29 10:30 - 13:30
Egunen batean basoan galduko bazina, bizirauteko zure gida eta naturan aurki dezakezuna soilik erabiliz bizirauteko gai izango zinateke?
“Naturan bizirautea” jarduera berri bat da, eta bertan parte hartzen duten taldeek 4 proba gainditu beharko dituzte ordubete baino gutxiagoan: orientatzen ikasi, aterpea eraiki, janaria bilatu, zauriak elementu naturalekin sendatzen ikasi eta sua egiten ikasi. Hori guztia Aretoan sortu ditugun materialak eta gidak erabiliz.
4 txanda egingo dira (10:30, 11:15, 12:00 eta 12:45). Gomendatutako gutxieneko adina: 10 urte. Beharrezkoa da aldez aurretik izena ematea eta Ingurumen Aretotik baieztapena jasotzea.
